વેદાંગી જુન ૨૦૧૮માં પર્થની સાયકલ લઇને વિશ્વ પ્રવાસે નીકળશે. તથા ઓસ્‍ટ્રેલિયાના મહત્‍વના સ્‍થળોનો પ્રવાસ કરી બાદમાં ન્‍યુઝીલેન્‍ડ, અમેરિકા, કેનેડા, પોર્ટુગલ, સ્‍પેન, ફ્રાંસ, બેલ્‍જીયમ, જર્મની ડેન્‍માર્ક, સ્‍વીડન, રશિયા, તથા ચીન થઇને ઓસ્‍ટ્રેલિયા પરત ૧૦૦ દિવસમાં ૨૯૦૦૦ કિ.મી.નો પ્રવાસ સાયકલ ઉપર પૂર્વ કરવા માટે તેણે દરરોજ ૩૦૦ કિ.મી.નું સાયકલીંગ કરવું પડશે. આ લક્ષ્ય હાંસલ કરવા માટે તે પ્રેકટીસ કરવા મુંબઇથી દિલ્‍હીની ટેસ્‍ટ રાઇડ માટે નીકળી છે. ગુરૂવારે તે વડોદરા આવી પહોંચી હતી. તેણે જણાવ્‍યું હતું કે આટલી લાંબી મુસાફરી કરતા પહેલા તેમાં કયા પ્રકારની તકલીફો પડી શકે છે તેનો અંદાજ કાઢવા તેણે ભારતમાં ટુર કરવાનો નિર્ણય કર્યો છે. કારણ કે ભારતમાં દરેક પ્રકારના અનુભવ મળી શકે છે. તેવું તેણે જણાવ્‍યું હોવાનું સમાચારસૂત્રો દ્વારા જાણવા મળે છે.